CELEX: 62007FJ0094
Language: hu
Date: 2009-09-24
Title: A Közszolgálati Törvényszék (második tanács) 2009. szeptember 24-i ítélete. # Jean Rebizant és társai kontra az Európai Közösségek Bizottsága. # Közszolgálat - Tisztviselők - Előléptetés. # F-94/07. sz. ügy

A KÖZSZOLGÁLATI TÖRVÉNYSZÉK ÍTÉLETE
      (második tanács)
      2009. szeptember 24.
      F‑94/07. sz. ügy
      Jean Rebizant és társai
      kontra
      az Európai Közösségek Bizottsága
      „Közszolgálat – Tisztviselők – Előléptetés – 2006. évi időszak –Szorzótényező – A személyzeti szabályzat 6. cikkének (2) bekezdése – A személyzeti szabályzat XIII. mellékletének 9. cikke – Előléptetéshez szükséges küszöb”
      Tárgy: Az EK 236. és az EA 152. cikk alapján benyújtott kereset, amelyben J. Rebizant, G. Vlandas és V. Vocino azon határozatok megsemmisítését
         kérik, amelyekben a 2006. évi előléptetési időszakban nem léptették őket elő AD 13 besorolási fokozatba.
      
      Határozat: A Közszolgálati Törvényszék a keresetet elutasítja. A felek maguk viselik saját költségeiket.
      
      Összefoglaló
      Megsemmisítés iránti kereset – Jogalapok – Hatástalan jogalap
      Megsemmisítés iránti kereset keretében hatástalannak kell tekinteni az olyan jogalapot, amely megalapozottsága esetén sem
         alkalmas arra, hogy maga után vonja a felperes által kívánt megsemmisítést. Így ha az általános költségvetéshez tartozó felek
         egyikének előirányzataiból fizetett tisztviselő keresetet indít a Bizottság őt elő nem léptető határozatával szemben, miközben
         az általa az előmenetelhez összegyűjtött összes pont elégtelen száma miatt erre nem is kerülhetett volna sor, úgy kell tekinteni,
         hogy e tisztviselőnek nem fűződik jogos érdeke az olyan határozat megsemmisítéséhez, amelyről már bizonyos, hogy rá nézve
         csupán ugyanazon tartalommal fogadható el.
      
      (lásd a 61. és 62. pontot)
      Hivatkozás:
      a Bíróság C‑46/98. P. sz., EFMA kontra Tanács ügyben 2000. szeptember 21‑én hozott ítéletének (EBHT 2000., I‑7079. o.) 37.
         és 38. pontja; C‑76/01. P. sz., Eurocoton és társai kontra Tanács ügyben 2003. szeptember 30‑án hozott ítéletének (EBHT 2003.,
         I‑10091. o.) 52. pontja;
      
      az Elsőfokú Bíróság T‑432/04. sz., Parlante kontra Bizottság ügyben 2007. június 6‑án hozott ítéletének (EBHT‑KSZ 2007., I‑A‑2‑133. o.
         és II‑A‑2‑921. o.) 38. pontja.